stanford-oval/wikipedia huggingface dataset:
Leonid Burjak
Ura valmentajana

Burjak valmensi uransa alkuaikoina Suomessa sekä yliopistotasolla Yhdysvalloissa. Hän palasi 1993 Ukrainaan ja johdatti kasvattajaseuransa FK Tšornomorets Odessan Ukrainan mestariksi 1995 ja 1996. Hän on toiminut myös lyhyen aikaa Ukrainan maajoukkueen päävalmentajana.
Burjak hoiti FK Dynamo Kiovan päävalmentajan tehtäviä lyhyen aikaa 2005, ja on sen jälkeen toiminut seuran urheilujohtajana.
Saavutukset > Pelaajana

Neuvostoliiton mestaruus (5): 1974, 1975, 1977, 1980, 1981
Neuvostoliiton cup (4): 1974, 1978, 1982, 1986
Neuvostoliiton supercup: 1980
Cup-voittajien cup: 1975
Uefa-supercup: 1975
Olympiapronssi: 1976
Saavutukset > Valmentajana

Ukrainan mestaruus (2): 1995, 1996
| Mitalit> Maa:   Neuvostoliitto.Miesten jalkapalloilu. Olympialaiset  | Mitalit> Maa:   Neuvostoliitto.Miesten jalkapalloilu. Olympialaiset  | Mitalit> Maa:   Neuvostoliitto.Miesten jalkapalloilu. Olympialaiset  | Maa:   Neuvostoliitto> Miesten jalkapalloilu. |
| --- | --- | --- | --- |
|  Pronssia | Montreal 1976 |  |  |
| 0 | 1 | 2 |
| --- | --- | --- |
| Edeltäjä: Valeri Lobanovsky | Ukrainan jalkapallomaajoukkueen päävalmentaja 2002–2003 | Seuraaja: Oleh Bloh’in |
| 0 | 1 | 2 |
| --- | --- | --- |
| Edeltäjä: Jožef Sabo | FK Dynamo Kiovan päävalmentaja 2005 | Seuraaja: Anatoli Demjanenko |
Biman Bangladesh Airlines

| Biman Bangladesh Airlines   বিমান বাংলাদেশ এয়ারলাইনস |
| --- | --- |
 IATA: BG  –  ICAO: BBC 
Kutsukoodi:  BANGLADESHI
Perustettu:  4. tammikuuta 1972
Laivaston koko:  12
Kohteiden määrä:  22
Tunnuslause:  Your home in the sky
Solmukohdat:  Shahjalalin kansainvälinen lentoasema (DAC)
Kotipaikka:   Dhaka, Bangladesh
Kanta-asiakasohjelma:  Frequent Flyer Programme
Avainhenkilö(t):  A.M. Mosaddique Ahmed (toimitusjohtaja)
Yhtiön sivut:  www.biman-airlines.com
Biman Bangladesh Airlines (bengaliksi বিমান বাংলাদেশ এয়ারলাইনস) (IATA: BG, ICAO: BBC, kutsukoodi: BANGLADESHI) on Bangladeshin kansallinen lentoyhtiö, joka on perustettu vuonna 1972. Lentoyhtiön solmukohtana toimii Bangladeshin pääkaupungissa sijaitseva Shahjalalin kansainvälinen lentoasema.
Biman Bangladesh Airlines lentää 22 kohteeseen 12 koneella. Yhtiö on tilannut 14 konetta ja sillä on optio kymmeneen koneeseen. Lentoyhtiön kanta-asiakasohjelma on nimeltään Frequent Flyer Programme.
Laivasto

Biman Bangladesh Airlinesilla on 16 konetta laivastossa.
| Konetyyppi | Käytössä | Tilaukset | Optiot | Matkustajia   (Business/Turisti) | Reitit | Huomiot |
| --- | --- | --- | --- | --- | --- | --- |
| Boeing 737-800 | 6 | - | - | 162 (12/150) | Kotimaan reittiliikenne. |  |
| Boeing 777-300ER | 4 | - | - | 419 (35/384) | Kansainvälinen liikenne. |  |
| Boeing 787-8 | 4 | - | - | 271 (24/247) | International |  |
| Bombardier Dash-8 | 2 | - | - | 74 (0/74) | Kotimaan reittiliikenne |  |
| Yhteensä | 16 | 0 | 0 |  |  |  |
Kohteet > Aasia > Itä-Aasia

Kiina
Hongkong – Hongkongin kansainvälinen lentoasema
Kohteet > Aasia > Etelä-Aasia

Bangladesh
Chittagong – Shah Amanatin kansainvälinen lentoasema
Cox's Bazar – Cox's Bazarin lentoasema
Dhaka – Shahjalalin kansainvälinen lentoasema Solmukohta
Sylhet – Osmanin kansainvälinen lentoasema
Intia
Delhi – Indira Gandhin kansainvälinen lentoasema
Kalkutta – Netaji Subhas Chandra Bosen kansainvälinen lentoasema
Nepal
Kathmandu – Tribhuvan kansainvälinen lentoasema
Pakistan
Karachi – Jinnahin kansainvälinen lentoasema
Kohteet > Aasia > Kaakkois-Aasia

Malesia
Kuala Lumpur – Kuala Lumpurin kansainvälinen lentoasema
Singapore
Singapore – Changin lentoasema
Thaimaa
Bangkok – Suvarnabhumin kansainvälinen lentoasema
Kohteet > Aasia > Lounais-Aasia

Kuwait
Kuwaitin kansainvälinen lentoasema
Oman
Masqat – Masqatin kansainvälinen lentoasema
Qatar
Doha – Dohan kansainvälinen lentoasema
Saudi Arabia
Dammam – Kuningas Fahdin kansainvälinen lentoasema
Jedda – Kuningas Abdulazizin kansainvälinen lentoasema
Riad – Kuningas Khalidin kansainvälinen lentoasema
Yhdistyneet arabiemiirikunnat
Abu Dhabi – Abu Dhabin kansainvälinen lentoasema
Dubai – Dubain kansainvälinen lentoasema
Kohteet > Eurooppa

Italia
Rooma – Leonardo da Vincin kansainvälinen lentoasema
Yhdistynyt kuningaskunta
Lontoo – Heathrow’n lentoasema
Aiheesta muualla

Kuvia tai muita tiedostoja aiheesta Biman Bangladesh Airlines Wikimedia Commonsissa
Bangladeshilaiset lentoyhtiöt
Biman Bangladesh Airlines (1972-)
Bismillah Airlines (1998-)
GMG Airlines (1997-)
Royal Bengal Airline (2006-)
United Airways (2005-)
Zoom Airways (2002-)
Biman Bangladesh Airlinesin Airbus A310-300 kone.
Lappeen Marian kirkko

| Lappeen Marian kirkko |
| --- | --- |
 Lappeen Marian kirkko
Sijainti:  Lappeenranta
Koordinaatit:  61°03′30″N, 028°11′18″E
Seurakunta:  Lappeen seurakunta
Rakentamisvuosi:  1792–1794
Suunnittelija:  Juhana Salonen
Materiaali:  puu
Istumapaikkoja:  noin 650
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kellotapuli
Lappeen Marian kirkko on luterilainen kirkko Lappeenrannan keskustassa Keskuksen kaupunginosassa. Se on Lappeenrannan seurakuntayhtymään kuuluvan Lappeen seurakunnan kirkko. Kirkko vihittiin käyttöön kesäkuussa 1794.
Lappeen kirkko on savitaipalelaisen Juhana Salosen rakentamista 7–8 kaksinkertaisista ristikirkoista (nuoremmista kahtamoiskirkoista) ainoa jäljellä oleva. Lappeen kirkko on oikeastaan kaksinkertainen kahtamoinen, jossa on tuplapäädyt. Tämä tarkoittaa sitä, että perinteisen ristimallin lisäksi on myös vinottain oleva risti, jossa pääristirakenteen sisänurkat on rakennettu ulospäin. Se on rakennusteknisesti hyvin harvinainen.
Vuonna 2008 kirkkoon kohdistui tammikuun 5. ja 6. päivän välisenä yönä tuhopolttoyritys, jonka palovaroitinlaitteet havaitsivat nopeasti.
Kirkko on yksi Museoviraston määrittelemistä Suomen valtakunnallisesti merkittävistä rakennetuista kulttuuriympäristöistä.
Rakentaminen

Lappeenrannan kaupungin linnoituskirkko paloi salamaniskusta vuonna 1790. Sen jälkeen uusi kirkko päätettiin rakentaa etäämmäksi kaupungista. Rakennustarvikkeet kirkkoa varten koottiin mantteliluvun mukaan, minkä lisäksi kirkkoa rakennettaessa tehtiin suuri määrä päivätöitä. Kirkon rakentaminen käynnistyi huhtikuussa 1792. Saman vuoden joulukuussa kirkossa pidettiin jo ensimmäinen jumalanpalvelus.
Kirkon puusepäntyöt valmisti puuseppä Samuel Spåre. Vuonna 1793 viipurilainen taiteilija J. Dalström maalasi kalusteet ja samalla hän maalasi alttaritaulun ja lehtereiden apostolikuvat. Kirkko valmistui ja vihittiin Marian kirkoksi 21. kesäkuuta 1794. Kirkon vihki tuomiorovasti Emanuel Indreus Haminasta. Kirkon vihkimispäivänä sisärakennustyöt olivat vielä kesken ja ne valmistuivat vuoden 1795 loppuun mennessä.
Kirkko ulkolaudoitettiin vuonna 1837. Vuonna 1881 kirkkoon tehtiin peruskorjaus ja paanukatto poistettiin ja korvattiin peltikatolla, samalla ikkunoita ja torneja muutettiin enemmän goottilaistyyliin sopivaksi.
Vuonna 1929 kirkossa suoritettiin arkkitehti Juhani Viisteen johdolla perustellinen uudistuskorjaus, jossa kirkko palautettiin alkuperäiseen asuunsa. Samalla kirkon tornin huipulle asennettiin tuuliviirikukko.
Kellotapuli

Kellotapuli sijaitsee kirkon lounaispuolella ja se on Lappeenrannan ainoa säilynyt puhtaasti uusgoottilainen rakennus. Kellotapulin piirustukset on laatinut yli-intendentti E.B. Lohrmann vuonna 1852. Kellotapuli valmistui vuonna 1856.
Alttaritaulut

Kirkon ensimmäinen alttaritaulu oli J. Dalströmin maalaama, ja se esitti Kristuksen ristiinnaulitsemista. Alttaritaulu lahjoitettiin vuonna 1906 Nuijamaan kirkkoon, jossa se tuhoutui 1941 jatkosodan vaiheissa koko kirkon mukana.
Kirkon nykyisen alttaritaulun on maalannut Alexandra Frosterus-Såltin vuonna 1885. Vuonna 1887 hovioikeuden asessori Johan Holmberg ja hänen vaimonsa lahjoittivat taulun kirkolle. Taulu kuvaa Kristuksen taivaaseen astumista.
Urut

Vuonna 1794 valmistunut kirkko ehti toimia lähes 70 vuotta ilman urkuja. Pitkällisen ja monivaiheisen päätösprosessin ja rahankeruun jälkeen 1890-luvulla urut saapuivat kirkkoon. Vanhat urut ovat Kangasalan urkutehtaan valmistamat 36-äänikertaiset mekaaniset urut vuodelta 1967 ja nykyiset urut ovat 13-äänikertaiset urut vuodelta 2014.
Valaistus

Kirkossa on yhdeksän erikokoista kynttiläkruunua. Niistä näyttävin on kirkon keskellä oleva Pietarista vuonna 1847 hankittu kristallikruunu. Sen hinta oli aikanaan 350 hopearuplaa, ja se on tiettävästi arvokkain Lappeen ja Lappeenrannan julkisissa tiloissa oleva käyttöesine.
Alttaria lähinnä oleva kynttilä­kruunu on valmistettu messingistä ja on ostettu Kalajoelta 1856.
Kirkon muut kynttiläkruunut ovat pääosin peltisiä ja ne on hankittu kirkkoon 1819. Kyseiset kynttilä­kruunut teki Viipurissa asuva juutalainen, joka putosi kruunuja asentaessaan ja kuoli.
Aiheesta muualla

Kuvia tai muita tiedostoja aiheesta Lappeen Marian kirkko Wikimedia Commonsissa
Lappeen Marian kirkko (rakennusperintörekisteri) Kulttuuriympäristön palveluikkuna kyppi.fi. Museovirasto.
Lappeenrannan seurakunta, Lappeen Marian kirkko (Arkistoitu – Internet Archive)
Alttari
Levälampi (Rautalampi, Myhinpää)

| Levälampi |
| --- | --- |
Valtiot:  Suomi
Maakunnat:  Pohjois-Savo
Kunnat:  Rautalampi
Koordinaatit:  62°27′07″N, 26°48′07″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  suopuro Mehtiöön 
Järvinumero:  14.718.1.100
Mittaustietoja
Pinnankorkeus:  108,8 m  
Pituus:  210 m  
Leveys:  170 m  
Rantaviiva:  0,602 km  
Pinta-ala:  0,958 ha  
Suurin syvyys:  1,5 m  
Saaria:  ei saaria 
 fiLevälampi 
Levälampi  on Pohjois-Savossa Rautalammilla  Myhinpään lähellä sijaitseva lampi.
Maantietoa

Lampi on 210 metriä pitkä, 170 metriä leveä, ja sen pinta-ala on 1,0 hehtaaria. Lammella ei ole kartan mukaan saaria.  Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Myhinjärven valuma-alueeseen (14.718) se kuuluu. Lammen vedenpinnan korkeus on 108,8 metriä mpy.
Lombardian ympäriajo 2007

Lombardian ympäriajo 2007 oli järjestyksessään 101. maantiepyöräilyn Lombardian ympäriajo. Kilpailu käytiin 242 kilometrin reitillä Varesesta Comoon 20. lokakuuta 2007. Damiano Cunego voitti Giro di Lombardian toisen kerran urallaan.
Kahden tunnin ajon jälkeen kilpailun kärjessä ajoivat Jesús Del Nero, Bernhard Kohl, Pablo Lastras, Alberto Losada, Alan Pérez, Morris Possoni ja Matteo Tosatto, 10 minuuttia ja 50 sekuntia pääjoukon edellä. Madonna di Ghisallon nousussa kärkiryhmään jäivät jäljelle Losada, Pérez, Possoni ja Tosatto. Suurimmat ennakkosuosikit olivat 18 ajajan takaa-ajoryhmässä, kolme minuuttia kärkimiesten takana. Tosatto karkasi kärkiryhmästä ja saapui ensimmäisenä 44,3 kilometrin päässä maalista sijainneen Ghisallon huipulle.
Team CSC vastasi vauhdinpidosta takaa-ajajien ryhmässä, ja kun muut karkulaiset Tosattoa lukuun ottamatta oli saavutettu, lähti Karsten Kroon irtiottoon. Hän saavutti Tosatton Civiglion nousussa 15 kilometrin päässä maalista, ja pian myös kilpailun ennakkosuosikit olivat hänen mukanaan. Damiano Cunego, Fränk Schleck, Riccardo Riccò ja Cadel Evans olivat nousun huipulla kärjessä, Paolo Bettini sen sijaan putosi ryhmästä. Samuel Sánchez ja Vladimir Gusev tavoittivat neljä kärkiajajaa alamäessä, ja ennen 2,85 kilometrin mittaisen San Fermon nousua myös Igor Antón, Thomas Dekker, Aleksandr Kolobnev, Luca Mazzanti ja Davide Rebellin nousivat kärkijoukkoon. Juuri ennen nousun alkua Schleck kaatui ja menetti voittomahdollisuutensa.
Cunego ja Riccò hyökkäsivät San Fermon nousussa samanaikaisesti tien eri laidoilta. Nousun huipulla, viisi kilometriä maalista, he olivat kymmenen sekuntia takaa-ajajien edellä, ja pystyivät hyvällä yhteistyöllä pitämään etumatkan maaliin saakka. Loppusuoralla Riccò ajoi edellä, kunnes Cunego ohitti hänet melko helposti sata metriä ennen maalia. Samuel Sánchez sijoittui kolmanneksi ja  Cadel Evans varmisti kuudennella sijallaan UCI ProTour -sarjan kokonaisvoiton.
Levänen (Konnevesi)

| Levänen |
| --- | --- |
Valtiot:  Suomi
Maakunnat:  Keski-Suomi
Kunnat:  Konnevesi
Koordinaatit:  62°33′22″N, 26°28′08″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  oja Lummukkaan 
Järvinumero:  14.719.1.005
Mittaustietoja
Pinnankorkeus:  110,5 m  
Pituus:  720 m  
Leveys:  230 m  
Rantaviiva:  1,684 km  
Pinta-ala:  10,621 ha  
Saaria:  ei saaria 
 fiLevänen 
Levänen on Keski-Suomessa Konnevedellä Lummukankylän lähellä sijaitseva järvi.
Maantietoa

Järvi on 720 metriä pitkä, 230 metriä leveä, ja sen pinta-ala on 10,6 hehtaaria. Järvellä ei ole kartan mukaan saaria.  Sen rantaviivan pituus on 1,7 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Lummukan valuma-alueeseen (14.719) se kuuluu. Järven vedenpinnan korkeus on 110,5 metriä mpy.
Levälampi (Suonenjoki, Ahveninen)

| Levälampi |
| --- | --- |
Valtiot:  Suomi
Maakunnat:  Pohjois-Savo
Kunnat:  Suonenjoki
Koordinaatit:  62°30′52″N, 26°55′46″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  suo-oja Pajulampeen 
Järvinumero:  14.718.1.058
Mittaustietoja
Pinnankorkeus:  126,1 m  
Pituus:  160 m  
Leveys:  90 m  
Rantaviiva:  0,434 km  
Pinta-ala:  0,936 ha  
Saaria:  ei saaria 
  [ ohje ]  
Levälampi  on Pohjois-Savossa Suonenjoella  Ahvenisen lähellä sijaitseva lampi.
Maantietoa

Lampi on 160 metriä pitkä, 90 metriä leveä, ja sen pinta-ala on 0,9 hehtaaria. Lammella ei ole kartan mukaan saaria.  Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Myhinjärven valuma-alueeseen (14.718) se kuuluu. Lammen vedenpinnan korkeus on 126,1 metriä mpy.
Lee Hyori

| Lee Hyori> 이효리 |
| --- | --- |

Henkilötiedot
Syntynyt: 10. toukokuuta 1979 (ikä 45)
Ammatti:  laulaja, näyttelijä
Muusikko
Aktiivisena:  1998–2002 (Fin.K.Ln kanssa), 2003- (soolo)
Tyylilajit:  popmusiikki ja K-pop 
Soittimet:  keyboard 
Levy-yhtiöt:  DSP Entertainment (1998-2006),   Mnet Media (2006-2010),   B2M Entertainment (2010-)
 Nimikirjoitus
Aiheesta muualla
www.hyoleeworld.com
  [ Muokkaa Wikidatassa ] [ ohje ]  
Lee Hyori (kor. 이효리; s. 10. toukokuuta 1979) on eteläkorealainen R&B & hip-hop laulaja, sekä näyttelijä. Hän tuli tunnetuksi vuonna 1998 perustetun Fin.K.L-tyttöbändin jäsenenä. Hän on sittemmin aloittanut soolouran; ensimmäinen oma albumi näki päivänvalon vuonna 2003. Ensimmäisellä soolo-albumillaan hän voitti useita palkintoja. Hyorista on täten tullut parhaiten tienaava eteläkorealainen nainen.
Ura > Alku Fin.K.L. Kanssa

Hyori aloitti uransa Korealaisessa pop tyttöbändissä Fin.K.L.. Bändin vanhimpana, hän oli "johtaja". Hyori löydettiin, kun hän oli ottamassa tarrakuvia ystävänsä kanssa ja oli viimeinen, joka liittyi Fin.K.L.ään, juuri ennen debyyttiä tammikuussa 1998. Fin.K.L.än virallinen debyytti oli 22. toukokuuta 1998, heidän ensimmäisellä virallisella singlellään "Blue Rain." Fin.K.L.stä tuli yksi kuuluisimmista ja menestyksekkäimmistä Korealaisista bändeistä ikinä.
Ura > 2002-2005: Soolo-uran aloittaminen

Vuoden Fin.K.L.n neljännen albumin julkaisun jälkeen, hänen ensimmäinen soolo-albuminsa nimeltään "Stylish" julkaistiin 2003. Hyorin kuuluisuus hänen eri toimissaan oli niin suurta, että sitä kutsuttiin nimellä "Hyori Syndrooma" Etelä-Koreassa, ja Korealainen media antoi vuodelle 2003 lempinimen "Hyorin vuosi", kun hän oli erittäin harvoin poissa uutisista koko vuonna.
Ura > Mnetille ja "Dark Angel"iin siirtyminen

Helmikuussa 2006 Hyori julkaisi seuraavan albuminsa nimeltään "Dark Angel". Ensimmäisestä singlestä "Get Ya"sta tuli kiistanalainen, kun henkilöt jotka kirjoittivat Britney Spearsin Do Somethin’ -kappaleen, syyttivät "Get Ya"n kirjoittajia plagioinnista
2006 marraskuussa, julkaistiin tieto Lee Hyorin ja Mnetin kolmen vuoden (₩2,2miljardin) sopimuksesta, joka teki Lee Hyorista Etelä-Korean parhaiten tienaavan naisen.
Helmikuussa 2007, Lee julkaisi uuden digitaalisen singlensä, joka oli olennaisesti soundtrack "Perhaps Love" nimiselle neljäosaiselle draamalle, jossa Lee itsekin näytteli.
Ura > 2008-2009 Takaisin valokeilaan

Soolo uransa tauon aikana, Hyori emännöi useita televisio-ohjelmia, kuten Time Machine ja Happy Together, jota hän emännöi myös vuonna 2006 Yoo Jae-Sukin kanssa. 26. maaliskuuta 2008 kerrottiin, että Lee Hyori liittyisi KBSän Sang Sang Plussaan emännöimään ohjelmaa Country Kko Kkon jäsenten Shin Jung-hwan ja Tak Jae-hoon, korvaten eri ohjelmasta lähtevät juontajat. Hyorin debyytti ohjelmassa oli 8. huhtikuuta 2008.
Hänen kolmas albuminsa 'It's Hyorish', julkaistiin  16. Heinäkuuta 2008. "U Go Girl" , hänen ensimmäinen singlensä kyseiseltä levyltä, nousi #1 sijalle useissa online ja offline listoissa, mukaan lukien television musiikki ohjelmat.
Sooloalbumit

Stylish... (2003)
Dark Angel (2006)
It's Hyorish (2008)
H-Logic (2010)
Monochrome (2013)
Lapsuus (yhtye)

| Lapsuus> Tiedot |
| --- | --- |
Toiminnassa:  2018–
Tyylilaji:  punk
Kotipaikka:  Mikkeli
Laulukieli:  suomi
Levy-yhtiö:  Stupido Records  
Infobox OKNimi-testi OK: 
Lapsuus on vuonna 2018 Mikkelissä perustettu punk-yhtye.
Vuonna 2019 yhtye julkaisi kasetti- ja digijulkaisuna neljän kappaleen EP:n. Sen jakelijana toimi suomalainen Kasettipesä Oy.
Vuonna 2020 Lapsuus solmi levytyssopimuksen Stupido Recordsin kanssa. Yhtye on julkaissut Stupido Recordsin kautta täyspitkän albumin Kaikki menee mustaksi (2020) ja neljän kappaleen EP:n Haamuna maailmassa (2021).
Debyyttialbumi sai kriitikoilta pääosin positiivisen arvion (mm. Soundi, neljä tähteä).
Syyskuussa 2023 yhtye julkaisi toisen studioalbuminsa Huoleton ja suruton.
Yhtyeen musiikille ominaista ovat värikkäät, kitaroiden ja bassokitaran luomat sointumaailmat, henkilökohtaisia aiheita käsittelevät sanoitukset sekä tarttuvat pop-melodiat.
Lapsuus ilmoitti lopettavansa keikkailun joulukuussa 2023. Yhtyeen jäsenistä Janne (basso) toimii sooloartistina nimellä Rakkaudella Janne
Kokoonpano

Kamila - laulu, tamburiini
Esko - lead-kitara, taustalaulu
Janne - basso, taustalaulu
Janne - rummut
Tero - komppikitara
Diskografia > Studioalbumit

Kaikki menee mustaksi (2020)
Huoleton ja suruton (2023)
Diskografia > EP:t

Lapsuus (2019)
Haamuna Maailmassa (2021)
Diskografia > Singlet

”Autolla mereen” (2020)
”Rikkinäisen sydämen tuoksu” (2020)
”Elämän maku suus” (2021)
”Sunny ja mä” (2023)
”Roskiin” (2023)
”Salaiset syntymäpäivät” (2023)
Lothannaga

| Lothannaga |
| --- | --- |
Muu nimi:  lotha, lhota
Tiedot
Alue:  Nagaland (Intia)
Puhujia:  170 000 (2001)
Kirjaimisto:  latinalainen
Kielitieteellinen luokitus
Kielikunta:  sinotiibetiläiset kielet
Kieliryhmä:  tiibetiläis-burmalaiset kielet
ISO 639-3:  njh
 Ohje 
Lothannaga eli lotha on yksi Intian Nagalandin osavaltiossa asuvien nagojen puhumista tiibetiläis-burmalaisista kielistä. Sitä puhuu vuoden 2001 väestönlaskennan mukaan äidinkielenään 170 000 ihmistä. Pääosa puhujista asuu Nagalandin pohjoisosassa Wokhan piirikunnassa.
Lothannaga kuuluu ao-kielten ryhmään yhdessä aonnagan, sangtaminnagan ja yimchungrunnagan kanssa.
Lepkankaan kivi

Lepkankaan kivi
Uudenkaupungin rauhan rajakivet Virolahdella.
Lepkankaan kivi on Virolahden keskustan luoteispuolella Leppäkankaalla Virojoen länsipuolella ja uuden valtatie 7:n moottoritielinjauksen eteläpuolella sijaitseva vuoden 1721 Uudenkaupungin rauhan rajakivi.
Kivi on suurikokoinen siirtolohkare, jonka kaakkoissivulla on venäläisten tekemä hakkausmerkintä, jossa on vuosiluku 1722. Ruotsalaisia hakkausmerkintöjä kivessä ei ole.
Uudenkaupungin rauhan rajankäynnistä on Virolahdella säilynyt Lepkankaan kiven lisäksi yhdeksän muuta rajakiveä: Hurppu, Heijarinkivi, Everstienkivi, Itäkivi, Alapihlajan kivi, Kirkkotien kivi, Sahantauksen kivi, Kallionpellon kivi ja Käyhkäntien kivi.
Linda Lovelace

| Linda Lovelace |
| --- | --- |

Henkilötiedot
Koko nimi:  Linda Susan Boreman
Syntynyt: 10. tammikuuta 1949 Bronx, New York, New York, Yhdysvallat
Kuollut: 22. huhtikuuta 2002 (53 vuotta) Denver, Colorado, Yhdysvallat
Pornonäyttelijä
Pituus:  173 cm
 Nimikirjoitus
Aiheesta muualla
IMDb
Linda Susan Boreman (10. tammikuuta 1949 Bronx, New York, New York – 22. huhtikuuta 2002 Denver, Colorado) oli yhdysvaltalainen pornonäyttelijä, joka tuli kuuluisaksi taiteilijanimellä ”Linda Lovelace” elokuvassa Syvä kurkku (1972). Boreman kertoi myöhemmin esiintyneensä elokuvassa aviomiehensä pakottamana. Hänen mukaansa filmillä nähdään käytännössä raiskauksia. Myöhemmin Boremanista tuli tunnettu pornografian vastustaja.
Boremanin lapsuutta on kuvattu rankaksi, sillä isä oli harvoin kotona ja äiti oli häntä kohtaan ankara.
Boreman oli naimisissa Chuck Traynorin kanssa. Boreman on kertonut miehen olleen häntä kohtaan väkivaltainen ja pakottaneen esiintymään pornoelokuvissa. Erottuaan Traynorista Boreman meni naimisiin Larry Marchianon kanssa vuonna 1976 ja lopetti pornon tekemisen. Pariskunta sai kaksi lasta, mutta he erosivat ystävällisissä väleissä vuonna 1996.
Boreman loukkaantui pahoin auto-onnettomuudessa 3. huhtikuuta 2002. Boreman irrotettiin hengityskoneesta 22. huhtikuuta ja hän kuoli 53-vuotiaana Denverissä.
Vuonna 2013 Boremanin elämästä julkaistiin elokuva Lovelace, jossa Amanda Seyfried näytteli pääosaa.
Kirjallisuutta

Inside Linda Lovelace (1974), Linda Lovelace,  ISBN 0-902826-11-5
The Intimate Diary of Linda Lovelace (1974), Linda Lovelace,  ISBN 0-523-00394-3
Ordeal (1980), Linda Lovelace ja Mike McGrady,  ISBN 0-517-42791-5
Out of Bondage (1986), Linda Lovelace ja Mike McGrady,  ISBN 0-425-10650-0
The Complete Linda Lovelace (2001), Eric Danville,  ISBN 0-9705502-0-0
Aiheesta muualla

Wikimedia Commonsissa on kuvia tai muita tiedostoja aiheesta .
Linda Lovelace Internet Movie Databasessa. (englanniksi)
Linda Lovelace - Video